CELEX: C2005/031/06
Language: fi
Date: 2005-02-05 00:00:00
Title: Yhteisöjen tuomioistuimen tuomio, (toinen jaosto) 12 päivänä lokakuuta 2004, asiassa C-87/00 (Giudice di pace di Genovan (Italia) esittämä ennakkoratkaisupyyntö), Roberto Nicoli vastaan Eridania SpA (Sokeri — Hintajärjestelmä — Alueellistaminen — Alijäämäalueet — Italian luokitus — Markkinointivuosi 1998/1999 — Asetukset (ETY) N:o 1785/81 ja (EY) N:o 1361/98 — Asetuksen N:o 1361/98 pätevyys)

5.2.2005   
            
            
               FI
            
            
               Euroopan unionin virallinen lehti
            
            
               C 31/3
            
         
      YHTEISÖJEN TUOMIOISTUIMEN TUOMIO,
   (toinen jaosto)
   12 päivänä lokakuuta 2004,
   asiassa C-87/00 (Giudice di pace di Genovan (Italia) esittämä ennakkoratkaisupyyntö), Roberto Nicoli vastaan Eridania SpA (1)
   
   (Sokeri - Hintajärjestelmä - Alueellistaminen - Alijäämäalueet - Italian luokitus - Markkinointivuosi 1998/1999 - Asetukset (ETY) N:o 1785/81 ja (EY) N:o 1361/98 - Asetuksen N:o 1361/98 pätevyys)
   (2005/C 31/06)
   Oikeudenkäyntikieli: italia
   Asiassa C-87/00, jossa on kyse EY 234 artiklaan perustuvasta ennakkoratkaisupyynnöstä, jonka Giudice di pace di Genova (Italia) on esittänyt 28.2.2000 tekemällään päätöksellä, joka on saapunut yhteisöjen tuomioistuimeen 7.3.2000, saadakseen ennakkoratkaisun asiassa Roberto Nicoli vastaan Eridania SpA, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit C. Gulmann, R. Schintgen, F. Macken ja N. Colneric (esittelevä tuomari), julkisasiamies: M. Poiares Maduro, kirjaaja: johtava hallintovirkamies L. Hewlett, on 12.10.2004 antanut tuomion, jonka tuomiolauselma on seuraava:
   Esitettyjen kysymysten tutkiminen ei ole tuonut esiin yhtään seikkaa, jolla olisi vaikutusta valkoisen sokerin johdettujen interventiohintojen, raakasokerin interventiohinnan, A-juurikkaan ja B-juurikkaan vähimmäishintojen sekä varastointikustannusten tasaamiseksi suoritettavan korvauksen määrän vahvistamisesta markkinointivuodeksi 1998/1999 26 päivänä kesäkuuta 1998 annetun neuvoston asetuksen (EY) N:o 1361/98 pätevyyteen.
   
      (1)  EYVL C 149, 27.5.2000.